text:
_
 Член 2, параграф 1
 Член 14, параграф 1
 Член 2, параграф 2
 Член 4, параграф 2
 Член 2, параграф 3
 Член 4, параграф 3
 Член 2, параграф 4
 Член 14, параграф 2
 Член 2, параграф 5
 Член 13
 Член 2, параграф 6
 Член 14, параграф 3
 Член 3, параграф 1
 Член 17, параграфи 1 и 2
 Член 3, параграф 2
 Член 17, параграф 3
 Член 3, параграф 3
 Член 17, параграф 4
 Член 4, параграф 1
 Член 18, параграфи 1 и 2
 Член 4, параграф 2
 Член 18, параграф 3
 Член 5, параграф 1
 Член 20, параграфи 1 и 2
 Член 5, параграф 2
 Член 20, параграф 3
 Член 6, параграф 1
 Член 22, параграф 1
 Член 6, параграф 2
 Член 22, параграф 2
 Член 6, параграф 3
 Член 22, параграф 3
 Член 6, параграф 4
 Член 22, параграф 4
 Член 6, параграф 5
 Член 22, параграф 5
 Член 7, параграф 1
 Член 15, параграф 1
 Член 7, параграф 2
 Член 15, параграф 2
 Член 7, параграф 3
 Член 15, параграф 3
 Член 7, параграф 4
 Член 15, параграф 4
 Член 7, параграф 5
 -
 Член 8, първа алинея, букви а)—е)
 Член 24, параграф 1, букви а)—е);
 Член 8, втора алинея
 -
 Член 9, параграф 1
 Член 25, параграф 1, буква б)
 Член 9, параграф 2
 Член 25, параграфи 2 и 3
 Член 10, параграфи 1 и 2
 Член 27, параграф 1
 Член 11, буква а)
 Член 24, параграф 3
 Член 11, буква б)
 Член 24, параграф 4
 Член 12
 _
 3.Решение за изпълнение 2014/917/ЕС
 Решение за изпълнение 2014/917/ЕС
 Настоящият регламент
 Член 1, параграфи 1 и 2
 _
 Член 2, параграфи 1 и 3
 Член 32, параграф 1
 Член 2, параграфи 2 и 4
 Член 32, параграф 3
 Член 2, параграф 5
 Член 32, параграф 4
 Член 3
 _
 Приложение
 Приложение I
 4.Решение за изпълнение (ЕС) 2015/1918
 Решение за изпълнение (ЕС) 2015/1918
 Настоящ регламент
 Член 1
 _
 Член 2
 _
 Член 3, параграф 1
 _
 Член 3, параграф 2
 _
 Член 3, параграф 3
 _
 Член 3, параграф 4
 _
 Член 4
 Член 12
 Член 5
 _
 Член 6
 Член 26, параграф 1
 Член 7, буква а)
 Член 8, параграф 1
 Член 7, буква б)
 Член 8, параграф 2
 Член 7, буква в)
 _
 Член 7, буква г)
 Член 15, параграф 1
 Член 8, параграф 1
 Член 15, параграф 1
 Член 8, параграф 2, буква а)
 Член 16, параграф 1, буква а)
 Член 8, параграф 2, буква б)
 Член 16, параграф 1, буква б)
 Член 8, параграф 2, буква в)
 Член 16, параграф 1, буква в)
 Член 8 параграф 2, буква г)
 Член 16, параграф 1, буква г)
 Член 8, параграф 2, буква д)
 _
 Член 8, параграф 2, буква е);
 _
 Член 8, параграф 2, буква ж)
 Член 16, параграф 1, буква е)
 Член 9, параграф 1
 Член 10, параграф 1
 Член 9, параграф 2
 -
 Член 10, параграф 1
 Член 10, параграф 2
 Член 10, параграфи 2 и 3
 Член 11, параграф 1
 Член 10, параграф 4


text:
Член 11, параграф 3
 Член 10, параграф 5
 Член 11, параграф 2
 Член 11
 Член 26, параграф 2
 Член 12
 Член 11, параграф 2, буква б) и параграф 3, буква б)
 Член 13
 _
 Член 14
 _
 5.Решение за изпълнение (ЕС) 2018/1553
 Решение за изпълнение (ЕС) 2018/1553
 Настоящ регламент
 Член 1
 _
 Член 2, параграф 1
 Член 39, параграфи 1, 3 и 4
 Член 2, параграф 2
 Член 39, параграф 2
 Член 2, параграф 3
 _
 Член 3
 _
 (1)
 В съответствие с понятията, определени в Международния стандарт за фитосанитарни мерки, ISPM 8 (1998 г.): Определяне на статута по отношение на вредителя на дадена област. Рим, Международна конвенция по растителна защита, ФАО(
 https://www.ippc.int/sites/default/files/documents//1323945129_ISPM_08_1998_En_2011-11-29_Refor.pdf
 )
 (2)
 Международният стандартен двубуквен код, използван за обозначаването на дадена държава в съответствие с международен стандарт ISO 3166 alpha-2;
 http://www.iso.org/iso/country_codes/iso-3166-1_decoding_table.htm
 (3)
 Регламент (ЕО) No 1/2005 на Съвета от 22 декември 2004 година относно защитата на животните по време на транспортиране и свързаните с това операции и за изменение на Директиви 64/432/ЕИО и 93/119/ЕО и Регламент (ЕО) No 1255/97 (ОВ L 3, 5.1.2005 г., стр. 1).

type: legislation

jurisdiction: EU


text:
 8.2.2014
 BG
 Официален вестник на Европейския съюз
 L 39/53
 РЕГЛАМЕНТ ЗА ИЗПЪЛНЕНИЕ (ЕС) No 121/2014 НА КОМИСИЯТА
 от 7 февруари 2014 година
 за разрешаване на L-селенометионин като фуражна добавка за всички животински видове
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда издаване на разрешително за използването на добавки при храненето на животните и се посочват основанията и процедурите за предоставянето на това разрешително.
 (2)
 В съответствие с член 7 от Регламент (ЕО) No 1831/2003 беше подадено заявление за издаване на разрешително за L-селенометионин. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (3)
 Посоченото заявление се отнася до разрешаването на L-селенометионин, органично съединение на селена, като фуражна добавка при всички животински видове, който следва да бъде класифициран в категорията „Хранителни добавки“.
 (4)
 В становището си от 2 май 2013 г. (2) Европейският орган за безопасност на храните (Органът) заключи, че при предложените условия на използване L-селенометионин не се отразява неблагоприятно върху здравето на човека, здравето на животните или околната среда и че използването му може да се счита за ефикасен източник на селен за всички животински видове. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) No 1831/2003.
 (5)
 Оценката на L-селенометионин показва, че са изпълнени условията за получаване на разрешително, установени в член 5 от Регламент (ЕО) No 1831/2003. Следователно употребата на посочения препарат следва да бъде разрешена, както е посочено в приложението към настоящия регламент.
 (6)
 Органът стигна до заключението, че ограничението по отношение на добавянето на органичен селен, установено за други органични съединения на селена, следва да се прилага и за L-селенометионин. Освен това, ако към фуража се добавят и други съединения на селена, добавянето на органичен селен не следва да надвишава 0,2 mg/kg пълноценен фураж.
 (7)
 Заявителят предостави допълнителна информация в резултат на горепосоченото становище на Органа, за да докаже стабилността на добавката, след като тя бъде включена в премикси, съдържащи съединения на микроелементи.
 (8)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Препаратът, посочен в приложението, който принадлежи към категорията „Хранителни добавки“ и към функционалната група „Съединения на микроелементи“, се разрешава като добавка при храненето на животните при условията, определени в същото приложение.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 февруари


text:
2014 година.
 За Комисията
 Председател
 José Manuel BARROSO
 (1) ОВ L 268, 18.10.2003 г., стр. 29.
 (2) EFSA Journal (Бюлетин на ЕОБХ), 2013 г.; 11(5):3219.
 ПРИЛОЖЕНИЕ
 Идентификационен номер на добавката
 Наименование на притежателя на разрешителното
 Добавка
 Състав, химична формула, описание, метод за анализ
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешителното
 Селен в mg/kg пълноценен фураж със съдържание на влага 12 %
 Категория „Хранителни добавки“. Функционална група: съединения на микроелементи
 3b815
 —
 L-селенометионин
 Характеристика на добавката
 Твърд препарат от L-селенометионин със съдържание на селен < 40 g/kg
 Характеристика на активното вещество
 Органичен селен под формата на L-селенометионин (2-амино-4-метилселанил-бутанова киселина), получен чрез химичен синтез
 Химична формула: C5H11NO2Se
 CAS номер: 3211-76-5
 Кристален прах с L-селенометионин > 97 % и
 селен > 39 %
 Метод за анализ
 (1)
 За определяне на L-селенометионин във фуражната добавка: високоефективна течна хроматография и масспектрометрия с индуктивно свързана плазма (HPLC-ICPMS) след тройно протеолитично разграждане.
 За определяне на общия селен във фуражната добавка: масспектрометрия с индуктивно свързана плазма (ICPMS) или атомноемисионна спектрометрия с индуктивно свързана плазма (ICP-AES).
 За определяне на общия селен в премикси, комбинирани фуражи и фуражни суровини: атомноабсорбционна спектрометрия с генериране на хидриди (HGAAS) след микровълново разграждане (EN 16159:2012).
 Всички видове
 —
 0,50 (общо)
 1.
 Добавката се смесва с фуража под формата на премикс.
 2.
 За безопасността на потребителите: носене на предпазна дихателна маска, предпазни очила и ръкавици по време на работа.
 3.
 Технологичните добавки или фуражните суровини, включени при приготвянето на добавката, осигуряват наличието на потенциал за запрашаване < 0,2 mg селен/m3 въздух.
 4.
 В упътването за употреба на добавката и премиксите да се посочат условията за съхранение и устойчивост.
 5.
 Максимално добавяне на органичен селен:
 0,20 mg Se/kg пълноценен фураж със съдържание на влага 12 %.
 6.
 Ако препаратът съдържа технологична добавка или фуражни суровини, за които има определено максимално допустимо съдържание или за които се прилагат други ограничения, тази информация се предоставя на потребителите от производителя на фуражната добавка.
 28 февруари 2024 г.
 (1) Подробна информация за методите за анализ може да бъде намерена на следния адрес на референтната лаборатория:
 http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx


text:
 28.10.2014
 BG
 Официален вестник на Европейския съюз
 L 307/34
 РЕГЛАМЕНТ ЗА ИЗПЪЛНЕНИЕ (ЕС) No 1139/2014 НА КОМИСИЯТА
 от 27 октомври 2014 година
 за изменение на Регламент за изпълнение (ЕС) No 543/2011 по отношение на праговите нива на допълнителните мита за артишок, тиквички, портокали, клементинки, мандарини и сатсумаси, лимони, ябълки и круши
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 183, буква б) от него,
 като има предвид, че:
 (1)
 В Регламент за изпълнение (ЕС) No 543/2011 на Комисията (2) се предвижда наблюдение на вноса на продуктите, изброени в приложение XVIII към посочения регламент. Това наблюдение се извършва съгласно правилата, предвидени в член 308г от Регламент (ЕИО) No 2454/93 на Комисията (3).
 (2)
 За целите на прилагането на член 5, параграф 4 от Споразумението за селското стопанство (4), сключено в рамките на многостранните търговски преговори от Уругвайския кръг, и въз основа на последните получени данни за 2011, 2012 и 2013 г. следва да бъдат изменени праговите нива с оглед прилагане на допълнителните мита за артишок, клементинки, мандарини и сатсумаси — считано от 1 ноември 2014 г., за портокали — считано от 1 декември 2014 г., и за тиквички, лимони, ябълки и круши — считано от 1 януари 2015 г.
 (3)
 Поради това Регламент за изпълнение (ЕС) No 543/2011 следва да бъде съответно изменен. За по-голяма четивност приложение XVIII към посочения регламент следва да бъде заменено изцяло.
 (4)
 С оглед на необходимостта да се осигури възможно най-бързото прилагане на тази мярка след предоставянето на актуализираните данни, настоящият регламент следва да влезе в сила в деня на публикуването му,
 ПРИЕ НАСТОЯЩИЯ РЕГЛАМЕНТ:
 Член 1
 В приложение XVIII към Регламент за изпълнение (ЕС) No 543/2011 праговите нива за артишок, тиквички, портокали, клементинки, мандарини и сатсумаси, лимони, ябълки и круши се заменят с нивата, посочени в съответната колона от същото приложение, както е посочено в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 октомври 2014 година.
 За Комисията
 Председател
 José Manuel BARROSO
 (1) ОВ L 347, 20.12.2013 г., стр. 671.
 (2) Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (ОВ L 157, 15.6.2011 г., стр. 1).
 (3) Регламент (ЕИО) No 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) No 2913/92 на Съвета за създаване на Митнически кодекс на Общността (ОВ L 253, 11.10.1993


text:
г., стр. 1).
 (4) ОВ L 336, 23.12.1994 г., стр. 22.
 ПРИЛОЖЕНИЕ
 „ПРИЛОЖЕНИЕ XVIII
 ДОПЪЛНИТЕЛНИ МИТА ПРИ ВНОС: ДЯЛ IV, ГЛАВА I, РАЗДЕЛ 2
 Независимо от правилата за тълкуване на Комбинираната номенклатура текстът на описанието на продуктите има само указателен характер. В рамките на настоящото приложение приложното поле на допълнителните мита се определя от обхвата на кодовете по КН, валидни към момента на приемане на настоящия регламент.
 Пореден номер
 Код по КН
 Описание на стоките
 Период на прилагане
 Прагови нива (в тонове)
 78.0015
 0702 00 00
 Домати
 От 1 октомври до 31 май
 445 127
 78.0020
 От 1 юни до 30 септември
 27 287
 78.0065
 0707 00 05
 Краставици
 От 1 май до 31 октомври
 12 678
 78.0075
 От 1 ноември до 30 април
 12 677
 78.0085
 0709 91 00
 Артишок (ангинарии)
 От 1 ноември до 30 юни
 7 421
 78.0100
 0709 93 10
 Тиквички
 От 1 януари до 31 декември
 263 359
 78.0110
 0805 10 20
 Портокали
 От 1 декември до 31 май
 251 798
 78.0120
 0805 20 10
 Клементинки
 От 1 ноември до края на февруари
 81 399
 78.0130
 0805 20 30
 0805 20 50
 0805 20 70
 0805 20 90
 Мандарини (включително тангерини и сатсумаси); wilkings и подобни цитрусови хибриди
 От 1 ноември до края на февруари
 101 160
 78.0155
 0805 50 10
 Лимони
 От 1 юни до 31 декември
 302 950
 78.0160
 От 1 януари до 31 май
 41 410
 78.0170
 0806 10 10
 Трапезно грозде
 От 21 юли до 20 ноември
 69 907
 78.0175
 0808 10 80
 Ябълки
 От 1 януари до 31 август
 558 203
 78.0180
 От 1 септември до 31 декември
 464 902
 78.0220
 0808 30 90
 Круши
 От 1 януари до 30 април
 184 269
 78.0235
 От 1 юли до 31 декември
 235 468
 78.0250
 0809 10 00
 Кайсии
 От 1 юни до 31 юли
 5 630
 78.0265
 0809 29 00
 Череши, различни от вишните
 От 21 май до 10 август
 32 371
 78.0270
 0809 30
 Праскови, включително брюнони и нектарини
 От 11 юни до 30 септември
 3 146
 78.0280
 0809 40 05
 Сливи
 От 11 юни до 30 септември
 16 404“


text:
 5.10.2011
 BG
 Официален вестник на Европейския съюз
 L 260/13
 РЕГЛАМЕНТ ЗА ИЗПЪЛНЕНИЕ (ЕС) No 987/2011 НА КОМИСИЯТА
 от 30 септември 2011 година
 за вписване на название в регистъра на защитените наименования за произход и защитените географски указания [Nanoški sir (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
 като има предвид, че:
 (1)
 В съответствие с член 6, параграф 2, първа алинея от Регламент (ЕО) No 510/2006 заявката за регистрация на названието „Nanoški sir“, подадена от Словения, бе публикувана в Официален вестник на Европейския съюз
 (2).
 (2)
 Тъй като Комисията не е получила никакви възражения съгласно член 7 от Регламент (ЕО) No 510/2006, посоченото название следва да се регистрира,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се названието, посочено в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 30 септември 2011 година.
 За Комисията, от името на председателя,
 Dacian CIOLOȘ
 Член на Комисията
 (1) ОВ L 93, 31.3.2006 г., стр. 12.
 (2) ОВ C 340, 15.12.2010 г., стр. 28.
 ПРИЛОЖЕНИЕ
 Земеделски продукти, изброени в приложение I към Договора, предназначени за консумация от човека:
 Клас 1.3. Сирена
 СЛОВЕНИЯ
 Nanoški sir (ЗНП)


text:
 29.10.2013
 BG
 Официален вестник на Европейския съюз
 L 285/2
 РЕГЛАМЕНТ ЗА ИЗПЪЛНЕНИЕ (ЕС) No 1048/2013 НА КОМИСИЯТА
 от 28 октомври 2013 година
 за изменение на Регламент (ЕО) No 828/2009 за установяване на подробни правила за прилагането през 2009/2010—2014/2015 пазарни години на вноса и рафинирането на захарни продукти от тарифна позиция 1701 по преференциални споразумения
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 732/2008 на Съвета от 22 юли 2008 г. за прилагане на схема от общи тарифни преференции за периода от 1 януари 2009 г. и за изменение на регламенти (ЕО) No 552/97, (ЕО) No 1933/2006 и регламенти (ЕО) No 1100/2006 и (ЕО) No 964/2007 на Комисията (1), и по-специално член 11, параграф 7 от него,
 като има предвид, че:
 (1)
 По силата на член 1, параграф 4 от Регламент (ЕО) No 828/2009 на Комисията (2) държава, която е посочена като най-слабо развита държава в приложение I към Регламент (ЕО) No 732/2008, отговаря на изискванията за включване в приложение I към Регламент (ЕО) No 828/2009.
 (2)
 По силата на Регламент (ЕС) No 607/2013 на Европейския парламент и на Съвета от 12 юни 2013 година за отмяна на Регламент (ЕО) No 552/97 на Съвета за временно отнемане на правото на Мианмар/Бирма на ползване на общите митнически преференции (3) на 19 юли 2013 г. на Мианмар/Бирма бе възстановен достъпът до схемата от общи тарифни преференции с обратна сила, считано от 13 юни 2012 г.
 (3)
 Мианмар/Бирма е със статут на най-слабо развита държава, посочена като такава в приложение I към Регламент (ЕО) No 732/2008, и е отправила искане до Комисията да бъде включена в приложение I към Регламент (ЕО) No 828/2009. Мианмар/Бирма произвежда захар и поради това е потенциален износител за Европейския съюз.
 (4)
 Поради това Регламент (ЕО) No 828/2009 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Част I от приложение I към Регламент (ЕО) No 828/2009 се заменя с текста в приложението към настоящия регламент.
 Член 2
 Настоящият регламент влиза в сила на третия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 октомври 2013 година.
 За Комисията
 Председател
 José Manuel BARROSO
 (1) ОВ L 211, 6.8.2008 г., стр. 1.
 (2) Регламент (ЕО) No 828/2009 на Комисията от 10 септември 2009 г. за установяване на подробни правила за прилагането през 2009/2010—2014/2015 пазарни години на вноса и рафинирането на захарни продукти от тарифна позиция 1701 по преференциални споразумения (ОВ L 240, 11.9.2009 г., стр. 14).
 (3) ОВ L 181, 29.6.2013 г., стp. 13.
 ПРИЛОЖЕНИЕ
 „Част I: Най-слабо развити страни
 Обозначение на групата
 Трета държава
 Референтен номер
 НСРД извън АКТБ
 Бангладеш
 Камбоджа
 Лаос
 Мианмар/Бирма
 Непал
 09.4221
 НСРД от АКТБ
 Бенин
 Буркина Фасо
 Демократична република Конго
 Етиопия
 Мадагаскар
 Малави
 Мозамбик
 Сенегал
 Сиера Леоне
 Судан
 Танзания
 Того
 Уганда
 Замбия
 09.4231“


text:
 14.3.2014
 BG
 Официален вестник на Европейския съюз
 L 74/31
 РЕГЛАМЕНТ ЗА ИЗПЪЛНЕНИЕ (ЕС) No 244/2014 НА КОМИСИЯТА
 от 7 март 2014 година
 за вписване на название в регистъра на защитените наименования за произход и защитените географски указания [Strachitunt (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) Noo1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявлението за регистрация на названието „Strachitunt“, подадено от Италия, бе публикувано в Официален вестник на Европейския съюз
 (2).
 (2)
 Тъй като Комисията не е получила никакви възражения по член 51 от Регламент (ЕС) No 1151/2012, названието „Strachitunt“ следва да бъде регистрирано,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се названието, посочено в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 март 2014 година.
 За Комисията, от името на председателя,
 Dacian CIOLOȘ
 Член на Комисията
 (1) ОВ L 343, 14.12.2012 г., стр. 1.
 (2) ОВ C 290, 5.10.2013 г., стр. 5.
 ПРИЛОЖЕНИЕ
 Земеделски продукти, изброени в приложение I към Договора, предназначени за консумация от човека:
 Клас 1.3. Сирена
 Италия
 Strachitunt (ЗНП)


text:
 9.10.2015
 BG
 Официален вестник на Европейския съюз
 L 264/11
 РЕГЛАМЕНТ ЗА ИЗПЪЛНЕНИЕ (ЕС) 2015/1816 НА КОМИСИЯТА
 от 8 октомври 2015 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 октомври 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 AL
 51,8
 MA
 163,0
 MK
 31,3
 TR
 81,7
 ZZ
 82,0
 0707 00 05
 AL
 34,9
 TR
 107,9
 ZZ
 71,4
 0709 93 10
 TR
 147,7
 ZZ
 147,7
 0805 50 10
 AR
 126,9
 BO
 160,8
 CL
 149,1
 TR
 112,3
 UY
 86,6
 ZA
 130,7
 ZZ
 127,7
 0806 10 10
 BR
 257,8
 EG
 184,4
 MK
 96,2
 TR
 159,9
 ZZ
 174,6
 0808 10 80
 CL
 130,0
 MK
 23,1
 NZ
 171,1
 US
 137,2
 ZA
 120,7
 ZZ
 116,4
 0808 30 90
 AR
 131,8
 TR
 133,2
 XS
 87,9
 ZA
 149,1
 ZZ
 125,5
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент


text:
 4.5.2013
 BG
 Официален вестник на Европейския съюз
 L 123/1
 РЕГЛАМЕНТ ЗА ИЗПЪЛНЕНИЕ (ЕС) No 409/2013 НА КОМИСИЯТА
 от 3 май 2013 година
 за определянето на съвместни проекти, изграждането на структури за управление и определянето на стимули в подкрепа на изпълнението на Европейския генерален план за управление на въздушното движение
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 550/2004 на Европейския парламент и на Съвета от 10 март 2004 г. за осигуряване на аеронавигационно обслужване в единното европейско небе (1) и по-специално член 15а от него,
 като има предвид, че:
 (1)
 Регулаторната рамка за единното европейско небе включва мерките, посочени в член 3, параграф 1 от Регламент (ЕО) No 549/2004 на Европейския парламент и на Съвета (2).
 (2)
 Прилагането на регулаторната рамка за единното европейско небе не засяга отговорностите на държавите членки съгласно член 1, параграф 2 от Регламент (ЕО) No 549/2004.
 (3)
 В своето съобщение от 22 декември 2011 г. (3) Комисията обяви намерението си да предложи механизми за управление и стимулиране на разгръщането на програмата SESAR („Изследване на управлението на въздушното движение в единното европейско небе“) на основание член 15а от Регламент (ЕО) No 550/2004. Тези механизми включват съвместни проекти, които следва да подпомагат успешното изпълнение на генералния план за управление на въздушното движение (УВД); насоки за съвместни проекти, които следва да установят задължителна рамка за начина, по който тези проекти могат да подпомогнат изпълнението; както и механизми за управление, които следва да гарантират навременното, координирано и синхронизирано разгръщане чрез ясно разпределение на отговорностите между заинтересованите страни.
 (4)
 Регламент (ЕО) No 550/2004 има за цел да подпомогне ползвателите на въздушното пространство и доставчиците на аеронавигационно обслужване да подобрят общата аеронавигационна инфраструктура, предоставянето на аеронавигационно обслужване и използването на въздушното пространство, като работят заедно по съвместни проекти. Сред целите е също така ускоряването на разгръщането на програмата за изследване на управлението на въздушното движение в единното европейско небе (SESAR).
 (5)
 Програмата SESAR е създадена с цел модернизиране на европейската система за управление на въздушното движение. Тя представлява технологичната основа на инициативата за единно европейско небе.
 (6)
 SESAR се състои от три етапа: етап на определяне на съдържанието на следващото поколение системи за УВД; развоен етап, в който се разработват и валидират ново поколение технологични системи, компоненти и експлоатационни процедури; и етап на разгръщане, който се състои от процеса на промишлено производство и внедряване на новите системи за управление на въздушното движение.
 (7)
 Европейският генерален план за управление на въздушното движение (наричан по-нататък „Генералният план за УВД“), съставен през етапа на определяне на програмата SESAR, е договорената пътна карта за извеждане на научноизследователската и развойна дейност във връзка с УВД на етапа на разгръщането.
 (8)
 В Генералния план за УВД се очертават основните оперативни промени, които са необходими, за да се подпомогне постигането на целите за ефективност на единното европейско небе (ЕЕН). Той е ключов инструмент за разгръщането на програмата SESAR и осигурява основата за навременно, координирано и синхронизирано внедряване на новите функционални възможности за УВД.


text:
(9)
 Целите и приоритетите на разгръщането следва да отчитат и аспектите на управлението на мрежата, определени в стратегическия план за мрежата, който включва целите за ефективност в съответствие с валидните за целия Европейски съюз цели за ефективност и планираните действия за постигане на целите, както и в плана за управление на мрежата, определен в Регламент (ЕС) No 677/2011 на Комисията (4);
 (10)
 Навременното, координирано и синхронизирано разгръщане на SESAR е от съществено значение за постигането на целите за ефективност на ЕЕН и на цялостните икономически ползи, които се очакват от модернизирането на УВД.
 (11)
 Съвместните проекти, предвидени в член 15а от Регламент (ЕО) No 550/2004, следва да допринесат за повишаване на ефективността на европейската мрежа за управление на въздушното движение („ЕМУВД“) и да покажат като цяло благоприятно съотношение на разходите и ползите, като се отчитат всички потенциални отрицателни последствия за определени региони или заинтересовани страни.
 (12)
 С цел да се гарантира, че съвместните проекти се изпълняват и наблюдават по навременен, координиран и синхронизиран начин, като се използват оптимално инструментите и органите, определени в регулаторната рамка за единното европейско небе, следва да се създадат структури за управление на разгръщането на SESAR.
 (13)
 С цел да се управлява ефективно разгръщането на SESAR и да се гарантира надеждността на процеса на разгръщане, оперативните заинтересовани страни, отговорни за функционирането на системата за УВД, следва да участват в управлението на разгръщането.
 (14)
 Оперативните заинтересовани страни, които инвестират в разгръщането на SESAR, следва да играят водеща роля в управлението и изпълнението на дейностите по разгръщането, за предпочитане чрез един единствен субект, като същевременно се избягват всякакви конфликти на интереси.
 (15)
 Производственият сектор следва да изпълнява ролята на консултант при разгръщането на SESAR, за да се гарантира съгласуваност с промишленото производство и своевременна наличност на оборудването.
 (16)
 Комисията следва да упражнява надзор върху дейностите по разгръщането, като гарантира, че те следват целите на ЕЕН и защитават общия интерес, чрез създаването на подходящи механизми за докладване и наблюдение, като използва оптимално съществуващите инструменти за изпълнението на инициативата за единно небе на европейско и местно равнище (план и доклад ESSIP и документи LSSIP).
 (17)
 Комисията следва да продължи да информира изцяло Комитета за единно небе относно процеса за подбор на състава на управителния орган за разгръщането, за одобрението на програмата за разгръщане и за подбора на проекти за внедряване. Комитетът за единно небе следва да бъде консултиран по тези въпроси, без да се засяга действието на правилата и процедурите, установени в съответните програми за финансиране от Съюза.
 (18)
 Европейската организация за оборудване за гражданското въздухоплаване (Eurocae), която произвежда техническите средства и извършва подготвителни и помощни дейности във връзка с европейската стандартизация, следва да подпомага Комисията при наблюдението и улесняването на процесите на стандартизация и насърчаването на използването на европейски стандарти.
 (19)
 Макар разгръщането на проектите SESAR по отношение на военната област да остава отговорност на съответните държави, трябва да има координация с военните органи, за да се избегне неблагоприятно въздействие върху отбранителните способности.
 (20)
 С оглед да се насърчат ранните инвестиции от заинтересованите страни и да се ограничат последствията


text:
от аспектите на разгръщането, за които резултатът от анализа на разходите и ползите не е толкова положителен, проектите за внедряване, насочени към разгръщане на съвместни проекти, следва да бъдат допустими за финансиране от Съюза и за други стимули в съответствие с правилата и процедурите на програмите за финансиране и насърчителните схеми на Съюза.
 (21)
 Доколкото е възможно, трябва да се търсят положителни взаимодействия между разгръщането на SESAR и функционалните блокове въздушно пространство (ФБВП).
 (22)
 Мерките, предвидени в настоящия регламент, са в съответствие със становището на Комитета за единно небе,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ОБЩИ ПРИНЦИПИ
 Член 1
 Предмет и приложно поле
 1. С настоящия регламент се определят съвместните проекти, посочени в член 15а от Регламент (ЕО) No 550/2004, обяснява се как да се управляват те и се определят стимули за тяхното разгръщане.
 2. Настоящият регламент се прилага по отношение на Европейската мрежа за управление на въздушното движение (ЕМУВД).
 Член 2
 Определения
 За целите на настоящия регламент се прилагат определенията в член 2 от Регламент (ЕО) No 549/2004 и в член 2 от Регламент (ЕС) No 677/2011.
 Освен това се прилагат и следните определения:
 1.
 „съвместно предприятие SESAR“ означава органът, създаден с Регламент (ЕО) No 219/2007 на Съвета (5), на който е възложена задачата да управлява и координира развойния етап на програмата SESAR;
 2.
 „схема за таксуване“ означава схемата, установена с Регламент (ЕО) No 1794/2006 на Комисията (6);
 3.
 „функционални възможности за УВД“ означава група от оперативни функции или услуги за УВД, свързани с управлението на траекторията и въздушното пространство и наземното управление или за обмен на информация в работната среда на маршрута, терминала, летището или мрежата.
 4.
 „разгръщане на програмата SESAR“ означава дейностите и процесите, свързани с промишленото производство и внедряването на функционалните възможности за УВД, определени в Генералния план за УВД;
 5.
 „промишлено производство“ по отношение на функционалните възможности за УВД означава дейностите и процесите след тяхното утвърждаване, които включват стандартизация, сертифициране и производство от производствения сектор (производители на наземно и бордово оборудване);
 6.
 „внедряване“ на функционалните възможности за УВД означава възлагането на поръчки, монтажа и пускането в експлоатация на оборудването и системите, включително свързаните с това експлоатационни процедури, извършвани от оперативните заинтересовани страни;
 7.
 „важна оперативна промяна“ означава оперативна промяна в управлението на въздушното движение (УВД), която осигурява значителни подобрения на ефективността на мрежата за оперативните заинтересовани страни, посочени в Генералния план за УВД;
 8.
 „схема за ефективност“ означава схема, установена с Регламент (ЕС) No 691/2010 на Комисията (7);
 9.
 „валидни за целия Европейския съюз цели за ефективност“ означава целите, посочени в член 9 от Регламент (ЕС) No 691/2010;
 10.
 „оперативни заинтересовани страни“ означава гражданските и военните: ползватели на въздушното пространство, доставчици на аеронавигационно обслужване и летищни оператори.
 Член 3
 Генерален план за УВД
 1. Генералният план за УВД е пътната карта за модернизирането на европейската система за УВД, както и за свързване на научноизследователската и развойната дейност във връзка със SESAR с внедряването. Той е основно средство на ЕЕН за осигуряване на непрекъснатото функциониране на европейската мрежа за управление на въздушното движение и навременното, координирано и


text:
синхронизирано разгръщане на програмата SESAR.
 2. Актуализирането на Генералния план за УВД допринася за постигането на валидните за целия Европейски съюз цели за ефективност и поддържа съгласуваността между тези цели, разгръщането на програмата SESAR и свързаните с нея научни изследвания, развойна дейност, иновации и дейности по валидиране. За тази цел при актуализацията на Генералния план за УВД се вземат предвид стратегическият план за мрежата и плана за управление на мрежата.
 ГЛАВА II
 СЪВМЕСТНИ ПРОЕКТИ
 Член 4
 Цел и съдържание
 1. Целта на съвместните проекти е да се внедряват навременно, координирано и синхронизирано функционалните възможности за УВД, с което ще бъдат постигнати основните оперативни промени.
 2. Съвместните проекти са съгласувани с валидните за целия Европейски съюз цели за ефективност и допринасят за тяхното постигане.
 3. В рамките на съвместните проекти се определят функционалните възможности за УВД, които:
 а)
 са готови за внедряване, след като за тях е постигнато подходящо равнище на промишлено производство;
 б)
 изискват синхронизирано внедряване.
 4. Постигнатата готовност за внедряване на функционалните възможности за УВД се доказва, inter alia, въз основа на резултатите от валидирането, извършено от съвместното предприятие SESAR, състоянието на процесите по стандартизация и сертифициране и оценката на тяхната оперативна съвместимост — също и по отношение на глобалния аеронавигационен план на Международната организация за гражданско въздухоплаване (ИКАО) и нейните документи в тази област.
 5. Необходимостта от синхронизирано внедряване на функционалните възможности за УВД се оценява въз основа на:
 а)
 определяне на техния географски обхват и планиране, включително целевите дати за внедряването;
 б)
 определяне на оперативните заинтересовани страни, от които се изисква да ги внедрят;
 в)
 преходни мерки за постепенното им внедряване.
 6. В рамките на съвместните проекти също така:
 а)
 се доказва икономическата полза от ЕМУВД въз основа на независим анализ на разходите и ползите и се посочват всякакви потенциални отрицателни последствия на местно или регионално равнище за всяка конкретна категория оперативни заинтересовани страни;
 б)
 се определят стимулите за внедряването, посочени в раздел 3 от глава III, по-специално за да се ограничат отрицателните последствия за дадена географска област или категория оперативни заинтересовани страни;
 в)
 се вземат предвид правилата за изпълнение по отношение на оперативната съвместимост и безопасността съгласно Регламент (ЕО) No 552/2004 на Европейския парламент и на Съвета (8) и Регламент (ЕО) No 216/2008 на Европейския парламент и на Съвета (9). По-специално се вземат предвид спецификациите на Общността съгласно Регламент (ЕО) No 552/2004, както и приемливи средства за осигуряване на съответствие и сертификационни спецификации съгласно Регламент (ЕО) No 216/2008;
 г)
 се установява необходимостта от нови правила за изпълнение по отношение на оперативната съвместимост и безопасността, спецификации на Общността и граждански стандарти в подкрепа на тяхното разгръщане и тяхната приложимост за военни цели, като се взема предвид равностойността на гражданските и военните системи; както и
 д)
 се вземат предвид съответните елементи на разгръщането, определени в стратегическия план за мрежата и плана за управление на мрежата, изготвен от управителния орган на мрежата.
 Член 5
 Изготвяне, приемане и изпълнение
 1. Комисията изготвя предложения за съвместни проекти в съответствие с изискванията по член 4.
 2. Комисията се подпомага от управителния орган


text:
на мрежата, Европейската агенция за авиационна безопасност и органа за преглед на ефективността, в рамките на техните съответни роли и правомощия, както е определено в регулаторната рамка за ЕЕН, а също и от съвместното предприятие SESAR, Евроконтрол, европейските организации за стандартизация, Eurocae и управителния орган за разгръщането. Тези органи гарантират участието на оперативните заинтересовани страни и производствения сектор.
 3. Комисията се консултира относно своите предложения за съвместни проекти със заинтересованите страни в съответствие с членове 6 и 10 от Регламент (ЕО) No 549/2004, включително чрез Европейската агенция по отбрана в рамките на нейните компетенции, за да се улесни координирането на становищата на военните органи, както и с консултативната експертна група относно социалното измерение на единното европейско небе.
 4. Комисията гарантира, че предложенията за съвместни проекти се подкрепят от ползвателите на въздушното пространство и от извършващите наземни дейности оперативни заинтересовани страни, от които се изисква да изпълнят конкретния съвместен проект. За тази цел ползвателите на въздушното пространство формират група от свои представители.
 5. Комисията приема съвместните проекти и измененията по тях в съответствие с процедурата, посочена в член 15а, параграф 3 от Регламент (ЕО) No 550/2004.
 6. Съвместните проекти се изпълняват чрез проекти за внедряване и в съответствие с програмата за разгръщане, определена в глава III, раздел 2.
 Член 6
 Наблюдение
 1. Комисията наблюдава изпълнението на съвместните проекти и техните последствия за ефективността на ЕМУВД чрез конкретни изисквания за докладване. Тези изисквания се определят от Комисията в рамковото партньорство, посочено в член 9, параграф 5.
 2. При наблюдението на ефективността на съвместните проекти по отношение на ефективността на ЕМУВД Комисията се възползва по най-добрия начин от съществуващите инструменти за наблюдение и докладване и се подпомага, по-специално, от управителния орган на мрежата и органа за преглед на ефективността в съответствие с регламенти (ЕС) No 677/2011 и (ЕС) No 691/2010 и от Европейската агенция за авиационна безопасност по отношение на аспектите, свързани с безопасността.
 3. Комитетът за единно небе се информира за изпълнението на съвместните проекти.
 ГЛАВА III
 УПРАВЛЕНИЕ НА РАЗГРЪЩАНЕТО И СТИМУЛИ
 РАЗДЕЛ 1
 Управление на разгръщането
 Член 7
 Общи принципи
 1. Управлението на разгръщането трябва да осигури навременно, координирано и синхронизирано изпълнение на съвместните проекти, като същевременно осъществява връзка с промишленото производство и го улеснява.
 2. Управлението на разгръщането се състои от три равнища: политическо равнище, управленско равнище и изпълнително равнище.
 Член 8
 Политическо равнище
 1. Политическото равнище отговаря за надзора върху разгръщането на SESAR, като се гарантира, че то съответства на регулаторната рамка за единното европейско небе и защитава обществения интерес.
 2. Комисията отговаря за политическото равнище и по-специално за:
 а)
 разработването и приемането на съвместни проекти в съответствие с член 5;
 б)
 подбора на състава на управителния орган за разгръщането, одобряването на програмата за разгръщане и подбора на проектите за внедряване;
 в)
 управлението на средствата на Съюза, предназначени за управителния орган за разгръщането и за проектите за внедряване;
 г)
 определянето на стимули за разгръщането на SESAR и изпълнението на рамковото споразумение за партньорство, сключено с управителния орган за разгръщането в съответствие с член 9, параграф 5, и всички споразумения


text:
в тази област за проекти за внедряване;
 д)
 насърчаването на участието на граждански и военни заинтересовани страни;
 е)
 разширяването на сътрудничеството и координацията с трети държави;
 ж)
 установяването на координация с организации и органи за стандартизация и сертифициране с цел да се улесни промишленото производство и се спомогне за оперативната съвместимост на функционалните възможности за УВД;
 з)
 наблюдението на разгръщането на съвместни проекти и техния принос за постигането на общите за Европейския съюз цели за ефективност;
 и)
 издаването на препоръки за оперативните заинтересовани страни и държавите членки.
 3. Комисията се подпомага от Комитета за единно небе, отрасловия консултативен орган, консултативната експертна група относно социалното измерение на единното европейско небе, националните надзорни органи и органа за преглед на ефективността в рамките на техните съответни роли и правомощия, както е определено в регулаторната рамка за единното европейско небе. Комисията може да се консултира с Комитета за единно небе по всеки въпрос, отнасящ се до прилагането на настоящия регламент.
 4. Комисията осигурява участието също така, в рамките на съответните им правомощия и функции, на:
 а)
 Евроконтрол, чрез договорености за сътрудничество между Евроконтрол и Съюза, с цел да се използват изцяло предимствата на експертния опит и гражданско-военната и общоевропейска компетентност на Евроконтрол;
 б)
 Европейската агенция по отбрана, с цел улесняване на координацията на становищата на военните органи в държавите членки и съответните международни военни организации относно разгръщането на SESAR и получаването на тяхната подкрепа, както и информиране на военните механизми за планиране относно изискванията, произтичащи от разгръщането на SESAR;
 в)
 Европейската агенция за авиационна безопасност, за да се гарантира, че въпросите, свързани с безопасността, са взети предвид при изпълнението на съвместните проекти — в частност при изготвянето на необходимите технически правила, като например тези, които се отнасят за проектирането, производството и техническото обслужване на системи и компоненти за управление на въздушното движение и аеронавигационно обслужване, както и за персонала и организациите, участващи в тях;
 г)
 съвместното предприятие SESAR, за да се осигури непрекъсната връзка между дейностите по научни изследвания, разработване, иновации и валидиране, свързани със SESAR, и разгръщането на програмата SESAR и за да се гарантира, че съвместните проекти и програмата за разгръщане са в съответствие с Генералния план за УВД;
 д)
 европейските организации за стандартизация и Eurocae — последната по-специално с цел да улесни и наблюдава промишлените процеси на стандартизация и използването на разработените стандарти в резултат от тях.
 Член 9
 Управленско равнище
 1. Управителният орган за разгръщането е отговорен за управленското равнище.
 2. Управителният орган за разгръщането отговаря по-специално за:
 а)
 разработването, предлагането, поддържането и изпълнението на програмата за разгръщане в съответствие с разпоредбите на раздел 2;
 б)
 привличането за участие на оперативните заинтересовани страни, които са необходими за изпълнението на съвместните проекти;
 в)
 установяването на механизми и процеси за вземане на решения, с които се гарантира ефективното синхронизиране и цялостната координация на проектите за внедряване и свързаните с това инвестиции в съответствие с програмата за разгръщане;
 г)
 осигуряването на ефективно управление на рисковете и конфликтите на интереси;
 д)
 консултирането на Комисията по въпроси, свързани с изпълнението на съвместните проекти и разработването


text:
на нови съвместни проекти;
 е)
 изпълнението на решенията на Комисията, както и гарантирането и наблюдението на тяхното изпълнение от изпълнителното равнище;
 ж)
 определянето на най-подходящите механизми за финансиране, съчетаващи публично и частно финансиране;
 з)
 наблюдението на изпълнението на програмата за разгръщане;
 и)
 отчитането пред Комисията;
 й)
 гарантирането на подходяща координация с националните надзорни органи.
 3. Управителният орган за разгръщането се състои от представители на сдружения на оперативни заинтересовани страни или отделни оперативни заинтересовани страни, включително от трети държави, при условията, определени в съответните програми за финансиране от Съюза. Оперативните заинтересовани страни могат да участват в управителния орган за разгръщането чрез структурите на ФБВП.
 4. Управителният орган за разгръщането следва да докаже, inter alia, своята способност да:
 а)
 представлява оперативните заинтересовани страни, които са необходими за изпълнението на съвместните проекти;
 б)
 управлява многонационалните програми за изпълнение;
 в)
 разбира механизмите за финансиране и финансово управление на програмите; както и
 г)
 да използва съществуващите структури, за да привлече за участие всички оперативни заинтересовани страни.
 5. Подборът от Комисията на членовете на управителния орган за разгръщането е под формата на възлагане на рамково партньорство след покана за представяне на предложения в съответствие с член 178 от Делегиран регламент (ЕС) No 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) No 966/2012 на Европейския парламент и на Съвета относно финансовите правила, приложими за общия бюджет на Съюза (10) („правила за прилагане“). В поканата за представяне на предложения се определят целите, изискванията и критериите за подбор на членовете на управителния орган за разгръщането в съответствие с правилата за прилагане. Комитетът за единно небе трябва да бъде информиран относно процеса на подбор на състава на управителния орган за разгръщането.
 6. На членовете на управителния орган за разгръщането се възлага поне един проект за изпълнение или част от него.
 7. Управителният орган за разгръщането договаря целесъобразно сътрудничество с управителния орган на мрежата, съвместното предприятие SESAR и военните органи. Съответните договорености за сътрудничество се представят пред Комисията за одобрение. Сътрудничеството се осъществява, както следва:
 а)
 управителните органи за разгръщането и на мрежата си сътрудничат, за да гарантират, че техните задачи се изпълняват без каквото и да било дублиране или конкуренция, по-специално за аспектите на разгръщането, които оказват въздействие върху мрежовата инфраструктура, организацията и ефективността на използване на въздушното пространство, както и върху съгласуваността със стратегическия план за мрежата и плана за управление на мрежата; управителният орган на мрежата също така подкрепя, в рамките на своя мандат, членовете на управителния орган за разгръщането в съответствие с член 4, параграф 1, буква и) и член 4, параграф 3, буква б) от Регламент (ЕС) No 677/2011;
 б)
 управителният орган за разгръщането си сътрудничи със съвместното предприятие SESAR, за да осигури необходимите връзки между дейностите за научни изследвания, разработване, иновации и валидиране във връзка със SESAR и разгръщането на SESAR, и се консултира със съвместното предприятие SESAR относно приоритетите и постигнатия напредък през развойния етап по въпроси, свързани с промишленото производство, за да се осигури съгласуваност с Генералния план за УВД;
 в)
 управителният орган за разгръщането


text:
се координира с военните органи, за да се избегнат неблагоприятни последствия за националните и колективните отбранителни способности.
 8. Управителният орган за разгръщането надлежно отчита становището на субектите, посочени в параграф 7, в своите решения, които могат да имат последствия за дейностите на тези субекти.
 9. В случай на несъгласие между управителния орган за разгръщането и субектите, посочени в параграф 7, управителният орган за разгръщането отнася въпроса до Комисията, която взема решение по него. Управителният орган за разгръщането изпълнява решението на Комисията.
 10. Управителният орган за разгръщането търси съдействието на производствения сектор чрез договорености за сътрудничество, които се съобщават на Комисията, за да получи тя, inter alia, информация за промишленото производство на съответните продукти.
 11. Ако са налице необходимите средства и при условията, определени в съответната програма за финансиране от Съюза, Комисията предоставя финансова подкрепа за управителния орган за разгръщането единствено за изпълнението на неговите задачи, посочени в параграф 2.
 Член 10
 Изпълнително равнище
 1. Изпълнителното равнище се състои от проектите за внедряване, избрани от Комисията за изпълнението на съвместните проекти в съответствие с програмата за разгръщане.
 2. Проектите за внедряване се избират от Комисията чрез покани за представяне на предложения за изпълнение на програмата за разгръщане и в съответствие с правилата и процедурите на съответните програми за финансиране от Съюза.
 3. В предложенията за проекти за внедряване се взема предвид готовността за промишлено производство по тези проекти въз основа на информацията, предоставена от производствения сектор, по-специално по отношение на въздействието на проектите за внедряване върху съществуващите системи за УВД, техническата осъществимост, оценките на разходите и пътните карти за техническите решения.
 4. Проектите за внедряване и тяхното изпълнение трябва да отговарят на условията, договорени с Комисията.
 РАЗДЕЛ 2
 Програма за разгръщане
 Член 11
 Цел
 1. Програмата за разгръщане осигурява подробен и структуриран работен план за всички дейности, необходими за внедряването на технологиите, процедурите и най-добрите практики, необходими за изпълнението на съвместните проекти. В нея тези дейности са организирани в проекти за внедряване, в които се посочват свързаните с това рискове и действия за ограничаване на последствията, географският обхват, графикът и оперативните заинтересовани страни, които отговарят за изпълнението на проектите за внедряване.
 2. Програмата за разгръщане представлява базата за сравнение по отношение на работата на управленското и изпълнителното равнище.
 3. Програмата за разгръщане е част от рамковото споразумение за партньорство, поради което членовете на управителния орган за разгръщането се задължават да я изпълнят.
 Член 12
 Създаване и изпълнение
 1. Управителният орган за разгръщането представя предложението за програмата за разгръщане и всякакви предложения за изменения на Комисията за одобрение.
 2. При изготвянето на предложението за програмата за разгръщане или на предложения за нейното изменение управителният орган за разгръщането координира действията си с управителния орган на мрежата, съвместното предприятие SESAR и военните органи в съответствие с член 9, параграф 7.
 3. При приемането на всеки съвместен проект Комисията отправя искане до управителния орган за разгръщането да адаптира програмата за разгръщане.
 РАЗДЕЛ 3
 Стимули
 Член 13
 Финансиране от Съюза
 1. Финансирането от Съюза с цел подпомагане на разгръщането на SESAR се съсредоточава върху проектите за


text:
внедряване, предвидени в член 10, които са подбрани за финансиране от Съюза в съответствие с правилата и процедурите на съответните програми за финансиране от Съюза.
 2. Комисията сключва договорни споразумения, които обхващат проектите за внедряване, подбрани да получават финансиране от Съюза. В тези споразумения се определят санкции за неизпълнение на програмата за разгръщане и неизпълнение на проектите за внедряване.
 Член 14
 Други стимули
 1. Стимули за разгръщането на SESAR в съответствие с Регламент (ЕО) No 1794/2006 и Регламент (ЕС) No 691/2010 могат да бъдат определени при установяването на съвместни проекти.
 2. Финансирането от Съюза в съответствие с член 13 се счита за „други приходи“ в съответствие с член 2, буква к) от Регламент (ЕО) No 1794/2006.
 ГЛАВА IV
 ЗАКЛЮЧИТЕЛНИ РАЗПОРЕДБИ
 Член 15
 Преглед
 Комисията прави преглед на изпълнението на съвместните проекти до края на втория референтен период, определен в член 7 от Регламент (ЕС) No 691/2010.
 Член 16
 Влизане в сила
 Настоящият регламент влиза в сила на първия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 май 2013 година.
 За Комисията
 Председател
 José Manuel BARROSO
 (1) ОВ L 96, 31.3.2004 г., стр. 10.
 (2) ОВ L 96, 31.3.2004 г., стр. 1.
 (3) COM(2011) 923 окончателен.
 (4) ОВ L 185, 15.7.2011 г., стр. 1.
 (5) ОВ L 64, 2.3.2007 г., стр. 1.
 (6) ОВ L 341, 7.12.2006 г., стр. 3.
 (7) ОВ L 201, 3.8.2010 г., стр. 1.
 (8) ОВ L 96, 31.3.2004 г., стр. 26.
 (9) ОВ L 79, 19.3.2008 г., стр. 1.
 (10) ОВ L 362, 31.12.2012 г., стр. 1.


text:
 2.6.2016
 BG
 Официален вестник на Европейския съюз
 L 145/7
 РЕГЛАМЕНТ ЗА ИЗПЪЛНЕНИЕ (ЕС) 2016/872 НА КОМИСИЯТА
 от 1 юни 2016 година
 относно неподновяването на одобрението на активното вещество изопротурон в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита, и за изменение на Регламент за изпълнение (ЕС) No 540/2011 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 и член 78, параграф 2 от него,
 като има предвид, че:
 (1)
 С Директива 2002/18/ЕО на Комисията (2) изопротуронът бе включен като активно вещество в приложение I към Директива 91/414/ЕИО на Съвета (3).
 (2)
 Активните вещества, включени в приложение I към Директива 91/414/ЕИО, се смятат за одобрени съгласно Регламент (ЕО) No 1107/2009 и са посочени в част А от приложението към Регламент за изпълнение (ЕС) No 540/2011 на Комисията (4).
 (3)
 Срокът на одобрението на активното вещество изопротурон, включено в част А от приложението към Регламент за изпълнение (ЕС) No 540/2011, изтича на 30 юни 2016 г.
 (4)
 В съответствие с член 4 от Регламент (ЕС) No 1141/2010 на Комисията (5) и в предвидения в същия член срок бе подадено заявление за подновяване на включването на изопротурон в приложение I към Директива 91/414/ЕИО.
 (5)
 Заявителят представи допълнителните досиета, изисквани съгласно член 9 от Регламент (ЕС) No 1141/2010. Докладващата държава членка сметна заявлението за пълно.
 (6)
 Докладващата държава членка подготви доклад за оценка във връзка с подновяването, като се консултира със съдокладващата държава членка, и на 28 февруари 2014 г. го представи на Европейския орган по безопасност на храните (наричан по-нататък „Органът“) и на Комисията.
 (7)
 Органът изпрати доклада за оценка във връзка с подновяването на заявителя и на държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.
 (8)
 На 5 август 2015 г. Органът предаде на Комисията заключението си (6) относно това дали може да се очаква изопротурон да отговаря на критериите за одобрение, предвидени в член 4 от Регламент (ЕО) No 1107/2009. Органът стигна до заключението, че е налице голяма вероятност подложените на оценка представителни видове употреба да доведат до експозиция на подпочвените води над параметричната граница от 0,1μg/l в питейна вода за съответните метаболити на изопротурона в ситуациите, представени във всички уместни предвиждания за подпочвените води. Освен това изопротуронът беше посочен като пораждащ висок риск в дългосрочен план за птици и диви бозайници и висок риск за водни организми.
 (9)
 Въз основа на идентифицираните рискове не беше установено, че посочените в член 4 от Регламент (ЕО) No 1107/2009 критерии за одобрение са изпълнени при един или повече представителни видове употреба на най-малко един продукт за растителна защита. Поради това в съответствие с член 20,


text:
парaграф 1, буква б) от Регламент (ЕО) No 1107/2009 е целесъобразно да не се подновява одобрението на изопротурон.
 (10)
 Освен това изопротурон е класифициран като канцероген от категория 2 в съответствие с Регламент (ЕО) No 1272/2008 на Европейския парламент и на Съвета (7), а в заключението на Органа се посочва, че по време на партньорската проверка е било предложено изопротуронът да се класифицира като токсичен за репродукцията от категория 2.
 (11)
 Като се имат предвид опасенията, изложени в съображение 8, дерогацията, предвидена в член 4, параграф 7 от Регламент (ЕО) No 1107/2009, не се прилага. Прилагането на посочената дерогация е изключено също и на основание, че не е установено, че някои от критериите, посочени в точки 3.6.3, 3.6.4, 3.6.5 или 3.8.2 от приложение II към Регламент (ЕО) No 1107/2009, не са изпълнени.
 (12)
 Комисията прикани заявителя да представи своите коментари относно заключението на Органа, а в съответствие с член 17, параграф 1 от Регламент (ЕС) No 1141/2010 — и относно проекта на доклада за преглед. Заявителят представи своите коментари, които бяха разгледани внимателно.
 (13)
 Независимо от изложените от заявителя аргументи, не беше възможно да бъдат отхвърлени опасенията, свързани с веществото.
 (14)
 На държавите членки следва да се предостави време да отнемат разрешенията за продукти за растителна защита, съдържащи изопротурон.
 (15)
 За продуктите за растителна защита, съдържащи изопротурон, за които държавите членки предоставят евентуален гратисен период в съответствие с член 46 от Регламент (ЕО) No 1107/2009, посоченият период следва да изтече най-късно на 30 септември 2017 г.
 (16)
 Настоящият регламент не засяга подаването на ново заявление за изопротурон по реда на член 7 от Регламент (ЕО) No 1107/2009.
 (17)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Неподновяване на одобрението на активното вещество
 Одобрението на активното вещество изопротурон не се подновява.
 Член 2
 Преходни мерки
 Държавите членки отнемат разрешенията за продукти за растителна защита, съдържащи изопротурон като активно вещество, не по-късно от 30 септември 2016 г.
 Член 3
 Гратисен период
 Всеки гратисен период, предоставен от държавите членки в съответствие с член 46 от Регламент (ЕО) No 1107/2009, е възможно най-кратък и изтича най-късно на 30 септември 2017 г.
 Член 4
 Изменение на Регламент за изпълнение (ЕС) No 540/2011
 В част А от приложението към Регламент за изпълнение (ЕС) No 540/2011 се заличава ред No 28 относно изопротурон.
 Член 5
 Влизане в сила
 Настоящият регламент влиза в сила на 1 юли 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 1 юни 2016 година.
 За Комисията
 Председател
 Jean-Claude JUNCKER
 (1) ОВ L 309, 24.11.2009 г., стр. 1.
 (2) Директива 2002/18/ЕО на Комисията от 22 февруари 2002 г. за изменение на приложение I към Директива 91/414/ЕИО на Съвета относно пускането на пазара на продукти за растителна защита с цел в него да бъде включен като активно вещество изопротурон (ОВ L 55, 26.2.2002 г., стр. 29).
 (3) Директива 91/414/ЕИО на Съвета от 15 юли 1991 г.


text:
относно пускането на пазара на продукти за растителна защита (ОВ L 230, 19.8.1991 г., стр. 1).
 (4) Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
 (5) Регламент (ЕС) No 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).
 (6) ЕОБХ (Европейски орган за безопасност на храните), 2015. Заключение във връзка с партньорската проверка на оценката на риска от употребата на активното вещество изопротурон като пестицид. EFSA Journal (Бюлетин на ЕОБХ) 2015;13(8):4206, 99 pp. doi:10.2903/j.efsa.2015.4206
 (7) Регламент (ЕО) No 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) No 1907/2006 (ОВ L 353, 31.12.2008 г., стр. 1).


text:
 27.9.2014
 BG
 Официален вестник на Европейския съюз
 L 283/32
 РЕГЛАМЕНТ ЗА ИЗПЪЛНЕНИЕ (ЕС) No 1021/2014 НА КОМИСИЯТА
 от 26 септември 2014 година
 за изменение на приложение I към Регламент (ЕО) No 669/2009 за прилагане на Регламент (ЕО) No 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 15, параграф 5 от него,
 като има предвид, че:
 (1)
 С Регламент (ЕО) No 669/2009 на Комисията (2) се определят правила относно засиления официален контрол, който следва да се провежда върху вноса на фуражите и храните от неживотински произход, включени в списъка в приложение I към посочения регламент („списъка“), на граничните пунктове, през които стоките се въвеждат в териториите, посочени в приложение I към Регламент (ЕО) No 882/2004.
 (2)
 В член 2 от Регламент (ЕО) No 669/2009 се предвижда списъкът да се преразглежда редовно — поне веднъж на три месеца, като се вземат под внимание най-малко източниците на информация, упоменати в посочения член.
 (3)
 Наличието и значимостта на установените неотдавна инциденти с храни, за които постъпиха уведомления чрез Системата за бързо предупреждение за храни и фуражи (RASFF), констатациите от одитите в трети държави, провеждани от Хранителната и ветеринарна служба, както и докладите относно пратките с фуражи и храни от неживотински произход, които държавите членки представят на Комисията на всеки три месеца в съответствие с член 15 от Регламент (ЕО) No 669/2009, сочат, че списъкът следва да бъде изменен.
 (4)
 По-конкретно по отношение на пратките с патладжани, китайска целина и аспержов боб с произход от Камбоджа, семена от сусам с произход от Индия и драконов плод с произход от Виетнам съответните източници на информация сочат, че възникването на нови рискове налага да се въведе засилен официален контрол. Поради това в списъка следва да бъдат добавени вписвания за тези пратки.
 (5)
 Освен това списъкът следва да бъде изменен, като от него бъдат заличени вписванията за стоки, за които наличната информация сочи като цяло удовлетворителна степен на съответствие с приложимите изисквания за безопасност, предвидени в законодателството на Съюза, и за които поради това провеждането на засилен официален контрол вече не е оправдано. Поради това вписванията относно замразени ягоди и помело от Китай следва да бъдат заличени от списъка.
 (6)
 С цел да се гарантират яснота и последователност е целесъобразно приложение I към Регламент (ЕО) No 669/2009 да бъде заменено с текста в приложението към настоящия регламент.
 (7)
 Поради това Регламент (ЕО) No 669/2009 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член


text:
1
 Приложение I към Регламент (ЕО) No 669/2009 се заменя с текста в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 1 октомври 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 септември 2014 година.
 За Комисията
 Председател
 José Manuel BARROSO
 (1) ОВ L 165, 30.4.2004 г., стр. 1.
 (2) Регламент (ЕО) No 669/2009 на Комисията от 24 юли 2009 г. за прилагане на Регламент (ЕО) No 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход и за изменение на Решение 2006/504/ЕО (ОВ L 194, 25.7.2009 г., стр. 11).
 ПРИЛОЖЕНИЕ
 „ПРИЛОЖЕНИЕ I
 Фуражи и храни от неживотински произход, подлежащи на засилен официален контрол на определените гранични пунктове
 Фуражи и храни
 (предвидена употреба)
 Код по КН (1)
 Подразделение по ТАРИК
 Страна на произход
 Опасност
 Честота на физическите проверки и проверките за идентичност (%)
 Сушено грозде (стафиди)
 (Храни)
 0806 20
 Афганистан (AF)
 Охратоксин А
 50
 —
 Фъстъци, необелени
 —
 1202 41 00
 Бразилия (BR)
 Афлатоксини
 10
 —
 Фъстъци, обелени
 —
 1202 42 00
 —
 Фъстъчено масло
 —
 2008 11 10
 —
 Фъстъци, приготвени или консервирани по друг начин
 —
 2008 11 91 ;
 2008 11 96 ;
 2008 11 98
 (Фуражи и храни)
 —
 Аспержов боб
 (Vigna unguiculata spp. sesquipedalis)
 —
 ex 0708 20 00 ;
 ex 0710 22 00
 10
 10
 Камбоджа (KH)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (2)
 50
 —
 Патладжани
 —
 0709 30 00 ;
 ex 0710 80 95
 72
 (Храни — пресни, охладени или замразени зеленчуци)
 Китайска целина (Apium graveolens)
 (Храни — пресни или охладени билки)
 ex 0709 40 00
 10
 Камбоджа (KH)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (3)
 50
 Brassica oleracea
 (други ядливи видове от семейство Brassica, „китайско броколи“) (4)
 (Храни — пресни или охладени)
 ex 0704 90 90
 40
 Китай (CN)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (5)
 50
 Чай, дори ароматизиран
 (Храни)
 0902
 Китай (CN)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (6)
 10
 —
 Патладжани
 —
 0709 30 00 ;
 ex 0710 80 95
 72
 Доминиканска република (DO)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (7)
 10
 —
 Горчив пъпеш
 (Momordica charantia)
 (Храни — пресни, охладени или замразени зеленчуци)
 —
 ex 0709 99 90 ;
 ex 0710 80 95
 70
 70
 —
 Аспержов боб
 (Vigna unguiculata spp. sesquipedalis)
 —
 ex 0708 20 00 ;
 ex 0710 22 00
 10
 10
 Доминиканска република (DO)
 Остатъчни вещества от пестициди, анализирани посредством методи за многокомпонентен


text:
анализ GC-MS и LC-MS или посредством методи за еднокомпонентен анализ (7)
 20
 —
 Пиперки (сладки и различни от сладки) (Capsicum spp.)
 —
 0709 60 10 ;
 ex 0709 60 99
 20
 (Храни — пресни, охладени или замразени зеленчуци)
 —
 0710 80 51 ;
 ex 0710 80 59
 20
 —
 Портокали (пресни или сушени)
 —
 0805 10 20 ;
 0805 10 80
 Египет (EG)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (8)
 10
 —
 Ягоди (пресни)
 (Храни)
 —
 0810 10 00
 Пиперки (сладки и различни от сладки) (Capsicum spp.)
 0709 60 10 ;
 ex 0709 60 99 ;
 20
 Египет (EG)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (9)
 10
 (Храни — пресни, охладени или замразени)
 0710 80 51 ;
 ex 0710 80 59
 20
 Листа от бетел (Piper betle L.)
 (Храни)
 ex 1404 90 00
 10
 Индия (IN)
 Салмонела (10)
 10
 Семена от сусам
 (Храни — пресни или охладени)
 1207 40 90
 Индия (IN)
 Салмонела (10)
 20
 —
 Capsicum annuum, цели
 —
 0904 21 10
 Индия (IN)
 Афлатоксини
 10
 —
 Capsicum annuum, стрити или смлени
 —
 ex 0904 22 00
 10
 —
 Сушени плодове от рода Capsicum, цели, различни от сладки пиперки (Capsicum annuum)
 —
 0904 21 90
 —
 Индийско орехче
 (Myristica fragrans)
 (Храни — сушени подправки)
 —
 0908 11 00 ;
 0908 12 00
 Ензими; ензимни препарати
 (Фуражи и храни)
 3507
 Индия (IN)
 Хлорамфеникол
 50
 —
 Индийско орехче
 (Myristica fragrans)
 (Храни — сушени подправки)
 —
 0908 11 00 ;
 0908 12 00
 Индонезия (ID)
 Афлатоксини
 20
 —
 Грах необелен (с шушулки)
 —
 ex 0708 10 00
 40
 Кения (КЕ)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (11)
 10
 —
 Боб необелен (с шушулки)
 (Храни — пресни или охладени)
 —
 ex 0708 20 00
 40
 Мента
 (Храни — пресни или охладени билки)
 ex 1211 90 86
 30
 Мароко (МА)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (12)
 10
 Сушен боб
 (Храни)
 0713 39 00
 Нигерия (NG)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (13)
 50
 Десертно грозде
 (Храни — пресни)
 0806 10 10
 Перу (PE)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (14)
 10
 Семки от диня (Egusi, Citrullus lanatus) и производни продукти от тях
 ex 1207 70 00 ;
 ex 1106 30 90 ;
 ex 2008 99 99
 10
 30
 50
 Сиера Леоне (SL)
 Афлатоксини
 50
 (Храни)
 —
 Фъстъци, необелени
 —
 1202 41 00
 Судан (SD)
 Афлатоксини
 50
 —
 Фъстъци, обелени
 —
 1202 42 00
 —
 Фъстъчено масло
 —
 2008 11 10
 —
 Фъстъци, приготвени или консервирани по друг начин
 —
 2008 11 91 ;
 2008 11 96 ;
 2008 11 98
 (Фуражи и храни)
 Пиперки (различни


text:
от сладки) (Capsicum spp.)
 (Храни — пресни или охладени)
 ex 0709 60 99
 20
 Тайланд (TH)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (15)
 10
 Листа от бетел (Piper betle L.)
 (Храни)
 ex 1404 90 00
 10
 Тайланд (TH)
 Салмонела (10)
 10
 —
 Листа от кориандър
 —
 ex 0709 99 90
 72
 Тайланд (TH)
 Салмонела (10)
 10
 —
 Босилек (индийски, обикновен)
 —
 ex 1211 90 86
 20
 —
 Мента
 (Храни — пресни или охладени билки)
 —
 ex 1211 90 86
 30
 —
 Листа от кориандър
 —
 ex 0709 99 90
 72
 Тайланд (TH)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (16)
 10
 —
 Босилек (индийски, обикновен)
 (Храни — пресни или охладени билки)
 —
 ex 1211 90 86
 20
 —
 Аспержов боб
 (Vigna unguiculata spp. sesquipedalis)
 —
 ex 0708 20 00 ;
 ex 0710 22 00
 10
 10
 Тайланд (TH)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (16)
 20
 —
 Патладжани
 —
 0709 30 00 ;
 ex 0710 80 95
 72
 (Храни — пресни, охладени или замразени зеленчуци)
 Сушени кайсии
 (Храни)
 0813 10 00
 Турция (TR)
 Сулфити (17)
 10
 —
 Сладки пиперки
 (Capsicum annuum)
 (Храни — пресни, охладени или замразени зеленчуци)
 —
 0709 60 10 ;
 0710 80 51
 Турция (TR)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (18)
 10
 Лозови листа
 (Храни)
 ex 2008 99 99
 11; 19
 Турция (TR)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (19)
 10
 Сушено грозде (стафиди)
 (Храни)
 0806 20
 Узбекистан (UZ)
 Охратоксин А
 50
 —
 Листа от кориандър
 —
 ex 0709 99 90
 72
 Виетнам (VN)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (20)
 20
 —
 Босилек (индийски, обикновен)
 —
 ex 1211 90 86
 20
 —
 Мента
 —
 ex 1211 90 86
 30
 —
 Магданоз
 (Храни — пресни или охладени билки)
 —
 ex 0709 99 90
 40
 —
 Драконов плод
 —
 ex 0810 90 20
 10
 Виетнам (VN)
 Остатъчни вещества от пестициди, анализирани посредством методи за многокомпонентен анализ GC-MS и LC-MS или посредством методи за еднокомпонентен анализ (20)
 20
 —
 Бамя
 —
 ex 0709 99 90
 20
 —
 Пиперки (различни от сладки) (Capsicum spp.)
 (Храни — пресни или охладени)
 —
 ex 0709 60 99
 20
 (1) Когато се изисква да се подложат на проверка само някои продукти от даден код по КН и в рамките на този код не съществува специално подразделение, кодът по КН се отбелязва с „ex“.
 (2) По-специално остатъчни вещества от: карбофуран (сума на карбофуран и 3-хидрокси-карбофуран, изразена като карбофуран), хлорбуфам, диметоат (сума на диметоат и ометоат, изразена като диметоат).
 (3) По-специално остатъчни вещества от: карбофуран (сума на карбофуран и 3-хидрокси-карбофуран, изразена като карбофуран), хексаконазол, фентоат, триадимефон и триадименол


text:
(сума на триадимефон и триадименол).
 (4) Видове, принадлежащи към Brassica oleracea L. convar. botrytis (L) Alef var. Italica Plenck, сорт alboglabra. Познати още като „кай лан“, „гай лан“, „гайлан“, „кайлан“, „китайски обикновен джей лан“.
 (5) По-специално остатъчни вещества от: хлорфенапир, фипронил (сума на фипронил + сулфонов метаболит (MB46136), изразена като фипронил), карбендазим и беномил (сума на беномил и карбендазим, изразена като карбендазим), ацетамиприд, диметоморф и пропиконазол.
 (6) По-специално остатъчни вещества от: бупрофезин; имидаклоприд; фенвалерат и есфенвалерат (сума на изомерите RS и SR); профенофос; трифлуралин; триазофос; триадимефон и триадименол (сума на триадимефон и триадименол), циперметрин (циперметрин, включително други смеси от съставни изомери — сума на изомерите).
 (7) По-специално остатъчни вещества от: амитраз (амитраз, включително метаболитите, съдържащи частта 2,4–диметиланилин, изразени като амитраз), ацефат, алдикарб (сума на алдикарб, неговите сулфоксид и сулфон, изразена като алдикарб), карбендазим и беномил (сума на беномил и карбендазим, изразена като карбендазим), хлорфенапир, хлорпирифос, дитиокарбамати (дитиокарбамати, изразени като CS2, включително манеб, манкозеб, метирам, пропинеб, тирам и зирам), диафентиурон, диазинон, дихлорвос, дикофол (сума на изомерите p, p′ и o,p′), диметоат (сума на диметоат и ометоат, изразена като диметоат), ендосулфан (сума на алфа- и бета-изомери и ендосулфан-сулфат, изразена като ендосулфан), фенамидон, имидаклоприд, малатион (сума на малатион и малаоксон, изразена като малатион), метамидофос, метиокарб (сума на метиокарб и метиокарб сулфоксид и сулфон, изразена като метиокарб), метомил и тиодикарб (сума на метомил и тиодикарб, изразена като метомил), монокротофос, оксамил, профенофос, пропиконазол, тиабендазол, тиаклоприд.
 (8) По-специално остатъчни вещества от: карбендазим и беномил (сума на беномил и карбендазим, изразена като карбендазим), цифлутрин (цифлутрин, включително други смеси от съставни изомери — сума на изомерите), ципродинил, диазинон, диметоат (сума на диметоат и ометоат, изразена като диметоат), етион, фенитротион, фенпропатрин, флудиоксонил, хексафлумурон, ламбда-цихалотрин, метиокарб (сума на метиокарб и метиокарб сулфоксид и сулфон, изразена като метиокарб), метомил и тиодикарб (сума на метомил и тиодикарб, изразена като метомил), оксамил, фентоат, тиофанат-метил.
 (9) По-специално остатъчни вещества от: карбофуран (сума на карбофуран и 3-хидрокси-карбофуран, изразена като карбофуран), хлорпирифос, циперметрин (циперметрин, включително други смеси от съставни изомери — сума на изомерите), ципроконазол, дикофол (сума на изомерите p, p′ и o,p′), дифеноконазол, динотефуран, етион, флусилазол, фолпет, прохлораз (сума на прохлораз и метаболитите му, съдържащи частта 2,4,6-трихлорофенол, изразена като прохлораз), профенофос, пропиконазол, тиофанат-метил и трифорин.
 (10) Референтен метод EN/ISO 6579 или валидиран спрямо него метод съгласно посоченото в член 5 от Регламент (ЕО) No 2073/2005 на Комисията от 15 ноември 2005 г. относно микробиологични критерии за храните (ОВ L 338, 22.12.2005 г., стр. 1).
 (11) По-специално остатъчни вещества от: диметоат (сума на диметоат и ометоат, изразена като диметоат), хлорпирифос, ацефат, метамидофос, метомил и тиодикарб (сума на метомил и тиодикарб, изразена като метомил), диафентиурон, индоксакарб като сума на изомерите S и R.
 (12) По-специално остатъчни вещества от: хлорпирифос, циперметрин (циперметрин, включително други смеси от съставни изомери — сума на изомерите), диметоат (сума на диметоат и ометоат, изразена като диметоат), ендосулфан (сума на алфа- и бета-изомери и ендосулфан-сулфат, изразена като ендосулфан), хексаконазол, паратион-метил (сума на паратион-метил и параоксон-метил, изразена като паратион-метил), метомил и тиодикарб (сума на метомил и тиодикарб, изразена като метомил), флутриафол, карбендазим и беномил (сума


text:
на беномил и карбендазим, изразена като карбендазим), флубендиамид, миклобутанил, малатион (сума на малатион и малаоксон, изразена като малатион).
 (13) По-специално остатъчни вещества от дихлорвос.
 (14) По-специално остатъчни вещества от: диниконазол, етефон и от метомил и тиодикарб (сума на метомил и тиодикарб, изразена като метомил).
 (15) По-специално остатъчни вещества от: карбофуран (сума на карбофуран и 3-хидрокси-карбофуран, изразена като карбофуран), метомил и тиодикарб (сума на метомил и тиодикарб, изразена като метомил), диметоат (сума на диметоат и ометоат, изразена като диметоат), триазофос, малатион (сума на малатион и малаоксон, изразена като малатион), профенофос, протиофос, етион, карбендазим и беномил (сума на беномил и карбендазим, изразена като карбендазим), трифорин, процимидон, форметанат: сума на форметанат и неговите соли, изразена като форметанат (хидрохлорид).
 (16) По-специално остатъчни вещества от: ацефат, карбарил, карбендазим и беномил (сума на беномил и карбендазим, изразена като карбендазим), карбофуран (сума на карбофуран и 3-хидрокси-карбофуран, изразена като карбофуран), хлорпирифос, хлорпирифос-метил, диметоат (сума на диметоат и ометоат, изразена като диметоат), етион, малатион (сума на малатион и малаоксон, изразена като малатион), металаксил и металаксил-M (металаксил, включително други смеси от съставни изомери, включително металаксил-M — сума на изомерите), метамидофос, метомил и тиодикарб (сума на метомил и тиодикарб, изразена като метомил), монокротофос, профенофос, протиофос, хиналфос, триадимефон и триадименол (сума на триадимефон и триадименол), триазофос, дикротофос, EPN, трифорин.
 (17) Референтни методи: EN 1988-1:1998, EN 1988-2:1998 или ISO 5522:1981.
 (18) По-специално остатъчни вещества от: метомил и тиодикарб (сума на метомил и тиодикарб, изразена като метомил), оксамил, карбендазим и беномил (сума на беномил и карбендазим, изразена като карбендазим), клофентезин, диафентиурон, диметоат (сума на диметоат и ометоат, изразена като диметоат), форметанат: сума на форметанат и неговите соли, изразена като форметанат (хидрохлорид), малатион (сума на малатион и малаоксон, изразена като малатион), процимидон, тетрадифон, тиофанат-метил.
 (19) По-специално остатъчни вещества от: азоксистробин, боскалид, хлорпирифос, дитиокарбамати (дитиокарбамати, изразени като CS2, включително манеб, манкозеб, метирам, пропинеб, тирам и зирам), ендосулфан (сума на алфа- и бета-изомери и ендосулфан-сулфат, изразена като ендосулфан), крезоксим-метил, ламбда-цихалотрин, металаксил и металаксил-М (металаксил, включително други смеси на съставни изомери, включително металаксил-М — сума на изомерите), метоксифенозид, метрафенон, миклобутанил, пенконазол, пираклостробин, пириметанил, триадимефон и триадименол (сума на триадимефон и триадименол), трифлоксистробин.
 (20) По-специално остатъчни вещества от: карбофуран (сума на карбофуран и 3-хидрокси-карбофуран, изразена като карбофуран), карбендазим и беномил (сума на беномил и карбендазим, изразена като карбендазим), хлорпирифос, дитиокарбамати (дитиокарбамати, изразени като CS2, включително манеб, манкозеб, метирам, пропинеб, тирам и зирам), профенофос, перметрин (сума на изомерите), хексаконазол, дифеноконазол, пропиконазол, фипронил (сума на фипронил + сулфонов метаболит (MB46136), изразена като фипронил), пропаргит, флусилазол, фентоат, циперметрин (циперметрин, включително други смеси от съставни изомери — сума на изомерите), метомил и тиодикарб (сума на метомил и тиодикарб, изразена като метомил), хиналфос, пенцикурон, метидатион, диметоат (сума на диметоат и ометоат, изразена като диметоат), фенбуконазол.“


text:
 18.12.2019
 BG
 Официален вестник на Европейския съюз
 L 328/58
 РЕГЛАМЕНТ ЗА ИЗПЪЛНЕНИЕ (ЕС) 2019/2163 НА КОМИСИЯТА
 от 17 декември 2019 година
 за определяне на критичните обеми за 2020 и 2021 г., за целите на евентуалното прилагане на допълнителни вносни мита върху някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 183, първа алинея, буква б) от него,
 като има предвид, че:
 (1)
 В член 39 от Регламент за изпълнение (ЕС) 2017/892 на Комисията (2) се предвижда, че върху продуктите и през периодите, фигуриращи в приложение VII към посочения регламент за изпълнение, може да бъде приложено допълнително вносно мито, предвидено в член 182, параграф 1 от Регламент (ЕС) No 1308/2013. Това допълнително вносно мито трябва да се прилага, ако количеството на който и да е продукт, допуснат за свободно обращение за някой от периодите на прилагане, посочени в същото приложение, надвишава праговия (критичен) обем на вноса на този продукт за период от една година. Допълнителни вносни мита не се налагат, когато е малко вероятно вносът да предизвика смущения на пазара на Съюза или когато последиците от тях ще бъдат несъразмерни спрямо поставената цел.
 (1)
 В съответствие с член 182, параграф 1, втора алинея от Регламент (ЕС) No 1308/2013 критичните обеми на вноса за евентуалното прилагане на допълнителни вносни мита върху някои плодове и зеленчуци се основават на данни за вноса и данни за вътрешното потребление през предходните три години. Критичните обеми за някои плодове и зеленчуци за 2020 и 2021 г. следва да бъдат определени въз основа на данните, предоставени от държавите членки за 2016, 2017 и 2018 г.
 (2)
 Като се има предвид, че периодът на прилагане на евентуалните допълнителни вносни мита, както е посочено в приложение VII към Регламент за изпълнение (ЕС) 2017/892, за редица продукти започва на 1 януари, настоящият регламент следва да се прилага от 1 януари 2020 г. и затова следва да влезе в сила възможно най-скоро,
 ПРИЕ НАСТОЯЩИЯ РЕГЛАМЕНТ:
 Член 1
 За 2020 и 2021 г. критичните обеми, посочени в член 182, параграф 1, първа алинея, буква б) от Регламент (ЕС) No 1308/2013, за продуктите, изброени в приложение VII към Регламент за изпълнение (ЕС) 2017/892, са посочени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Той се прилага от 1 януари 2020 г.
 Срокът му на действие изтича на 30 юни 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 декември 2019 година.
 За Комисията
 Председател
 Ursula VON DER LEYEN
 (1) OВ L 347, 20.12.2013 г., стр. 671.
 (2) Регламент за изпълнение (ЕС) 2017/892 на Комисията от 13


text:
март 2017 г. за определяне на правила за прилагането на Регламент (ЕС) No 1308/2013 на Европейския парламент и на Съвета по отношение на секторите на плодовете и зеленчуците и на преработените плодове и зеленчуци (ОВ L 138, 25.5.2017 г., стр. 57).
 ПРИЛОЖЕНИЕ
 Критични обеми за продуктите и периодите, посочени в приложение VII към Регламент за изпълнение (ЕС) 2017/892, за евентуалното прилагане на допълнителни вносни мита
 Без да се засягат правилата за тълкуване на Комбинираната номенклатура, описанието на продуктите се разглежда като имащо само указателно значение. За целите на настоящото приложение приложното поле на допълнителните вносни мита е определено от обхвата на кодовете по КН — такива, каквито са в момента на приемането на настоящия регламент.
 Пореден номер
 Код по КН
 Описание на продуктите
 Период на прилагане
 Критичен обем (в тонове)
 2020 г.
 2021 г.
 78.0020
 0702 00 00
 Домати
 от 1 юни до 30 септември
 54 848
 78.0015
 от 1 октомври
 до 31 май
 578 315
 78.0065
 0707 00 05
 Краставици
 от 1 май до 31 октомври
 62 171
 78.0075
 от 1 ноември
 до 30 април
 48 583
 78.0085
 0709 91 00
 Артишок
 от 1 ноември
 до 30 юни
 8 244
 78.0100
 0709 93 10
 Тиквички
 от 1 януари до 31 декември
 94 081
 78.0110
 0805 10 22
 0805 10 24
 0805 10 28
 Портокали
 от 1 декември
 до 31 май
 466 660
 78.0120
 0805 22 00
 Клементинки
 от 1 ноември
 до края на февруари
 241 919
 78.0130
 0805 21
 0805 29 00
 Мандарини (включително тангерини и сатсумаси); wilkings и подобни цитрусови хибриди
 от 1 ноември
 до края на февруари
 96 897
 78.0160
 0805 50 10
 Лимони
 от 1 януари до 31 май
 351 591
 78.0155
 от 1 юни до 31 декември
 621 073
 78.0170
 0806 10 10
 Трапезно грозде
 от 16 юли до 16 ноември
 214 307
 78.0175
 0808 10 80
 Ябълки
 от 1 януари до 31 август
 595 028
 78.0180
 от 1 септември до 31 декември
 1 154 623
 78.0220
 0808 30 90
 Круши
 от 1 януари до 30 април
 141 496
 78.0235
 от 1 юли до 31 декември
 106 940
 78.0250
 0809 10 00
 Кайсии
 от 1 юни до 31 юли
 7 166
 78.0265
 0809 29 00
 Череши, различни от вишните
 от 16 май до 15 август
 104 573
 78.0270
 0809 30
 Праскови, включително брюнони и нектарини
 от 16 юни до 30 септември
 3 482
 78.0280
 0809 40 05
 Сливи
 от 16 юни до 30 септември
 204 681


text:
 14.5.2019
 BG
 Официален вестник на Европейския съюз
 L 125/1
 РЕГЛАМЕНТ ЗА ИЗПЪЛНЕНИЕ (ЕС) 2019/757 НА СЪВЕТА
 от 13 май 2019 година
 за прилагане на член 17, параграф 3 от Регламент (ЕС) No 224/2014 относно ограничителни мерки с оглед на положението в Централноафриканската република
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 224/2014 на Съвета от 10 март 2014 г. относно ограничителни мерки с оглед на положението в Централноафриканската република (1), и по-специално член 17, параграф 3 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 10 март 2014 г. Съветът прие Регламент (ЕС) No 224/2014.
 (2)
 На 18 април 2019 г. комитетът към Съвета за сигурност на Организацията на обединените нации, създаден съгласно Резолюция 2127 (2013) на Съвета за сигурност на Организацията на обединените нации, актуализира информацията за едно лице, за което се прилагат ограничителни мерки.
 (3)
 Поради това приложение I към Регламент (ЕС) No 224/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 224/2014 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 май 2019 година.
 За Съвета
 Председател
 F. MOGHERINI
 (1) ОВ L 70, 11.3.2014 г., стр. 1.
 ПРИЛОЖЕНИЕ
 В част A (Лица) от приложение I към Регламент (EС) No 224/2014 вписването относно посоченото по-долу лице се заменя със следното:
 „12. Abdoulaye HISSENE (известен още като: a) Abdoulaye Issène; б) Abdoulaye Hissein; в) Hissene Abdoulaye; г) Abdoulaye Issène Ramadane; д) Abdoulaye Issène Ramadane; е) Issene Abdoulaye)
 Дата на раждане: а) 1967 г.; б) 1 януари 1967 г.
 Месторождение: а) Ndele, Bamingui-Bangoran, Централноафриканска република; б) Haraze Magueigne, Чад
 Гражданство: а) Централноафриканска република; б) Чад
 Номер на паспорта: Централноафрикански дипломатически паспорт No D00000897, издаден на 5 април 2013 г. (валиден до 4 април 2018 г.)
 Национален идентификационен номер: Чадска национална лична карта No 103-00653129-22, издадена на 21 април 2009 г. (срокът на валидност изтича на 21 април 2019 г.)
 Адрес: а) PK5, Банги, Централноафриканска република; б) Nana-Grebizi, Централноафриканска република; в) Ndjari, Ndjamena, Чад
 Дата на посочване от ООН:17 май 2017 г.
 Други сведения: Hissène е бивш министър на младежта и спорта в кабинета на бившия президент на Централноафриканската република Michel Djotodia. Преди това е ръководител на политическата партия Конвенция на патриотите за справедливост и мир. Освен това той се е утвърдил като лидер на въоръжените милиции в Банги, по-специално в квартала PK5 (3-ти район). Името на баща му е Abdoulae. Името на майка му е Absita Moussa. Налична е снимка, която да бъде включена в специалното известие на Интерпол и Съвета за сигурност на ООН. Връзка към специалното известие на Интерпол и Съвета за сигурност на ООН: https://www.interpol.int/en/notice/search/un/6098910
 Сведения от описателното обобщение на основанията за включване в


text:
списъка, предоставено от Комитета по санкциите:
 Abdoulaye Hissène е включен в списъка на 17 май 2017 г. в съответствие с точка 16 и точка 17, буква ж) от Резолюция 2339 (2017) заради „участие или подкрепа за действия, подкопаващи мира, стабилността и сигурността в Централноафриканската република, включително действия, които застрашават или възпрепятстват процеса на политически преход или процеса на стабилизиране и помирение, или подклаждат насилие;“ и „участие в планирането, ръководенето, финансирането или извършването на нападения срещу мисии на ООН или международни сили за сигурност, включително MINUSCA, мисиите на Европейския съюз и френските операции, които им оказват подкрепа.“
 Допълнителни сведения:
 Abdoulaye Hissène и други членове на бившата Селека си сътрудничат с размирници от Антибалака, които са съюзници на бившия президент на Централноафриканската република (ЦАР) François Bozizé, включително на Maxime Mokom, в подстрекаването на съпътствани от насилие протести и сблъсъци през септември 2015 г., като част от неуспешен опит за сваляне на правителството, докато тогавашният временен президент Catherine Samba-Panza присъства на Общото събрание на ООН през 2015 г. Mokom, Hissène и други са обвинени от правителството на ЦАР в различни престъпления, включително убийство, палеж, изтезания и грабежи, произтичащи от неуспешния опит за преврат.
 От 2015 г. насам Hissène се превръща в един от главните ръководители на въоръжените милиции, разположени в квартала РК5 в Банги, състоящи се от над 100 души. Като такъв, той възпрепятства свободата на движение и на възстановяването на държавната власт в тази област, включително чрез незаконно данъчно облагане на транспортните и търговските дейности. През втората половина на 2015 г. Hissène действа като представител на „найробистите“ от бившата Селека в Банги, работили в условия на сближаване с бойците от Антибалака под ръководството на Mokom. Въоръжени мъже под контрола на Haroun Gaye и Hissène участват в актовете на насилие, извършени между 26 септември и 3 октомври 2015 г. в Банги.
 Членовете на групата на Hissène са заподозрени в участие в нападение на 13 декември 2015 г. — датата на референдума за конституция — над превозното средство на Mohamed Moussa Dhaffane, лидер на бившата Селека. Hissène е обвинен в организиране на насилието в квартала PK5 в Банги, при което са убити петима души, ранени са двадесет и жителите са препятствани да гласуват на референдума за конституция. Hissène излага изборите на риск чрез създаване на поредица от ответни нападения между различните групи.
 На 15 март 2016 г. Hissène е задържан от полицията на летище „М'Поко“ в Банги и е предаден на отдела за проверки и разследвания към националната жандармерия. Впоследствие неговата групировка го освобождава, като използва сила и отнема едно оръжие, преди това предадено от MINUSCA като част от искане за освобождаване, одобрено от Комитета.
 На 19 юни 2016 г., след арестуването на мюсюлманските търговци от вътрешните сили за сигурност към PK12, милициите на Gaye и Hissène отвличат в Банги петима полицаи от националната жандармерия. На 20 юни MINUSCA прави опит да освободи полицаите. Въоръжени мъже под контрола на Hissène и Gaye влизат в престрелка с мироопазващите сили, които се опитват да освободят заложниците. В резултат на това са убити най-малко шестима души и


text:
е ранен един член на мироопазващите сили.
 На 12 август 2016 г. Hissène поема ръководството на конвой от 6 превозни средства с тежковъоръжени лица. Конвоят, който бяга от Банги, е заловен от MINUSCA на юг от Sibut. Докато пътува на север, конвоят влиза в престрелка с вътрешните сили за сигурност на няколко контролни пункта. Накрая конвоят е спрян от MINUSCA на 40 km южно от Sibut. След множество престрелки MINUSCA залавя 11 от мъжете, но Hissène и няколко други успяват да избягат. Арестуваните лица посочват на MINUSCA, че Hissène е ръководил конвоя, чиято цел е била да стигнат до Bria и да участват в събрание на бившите групи на Селека, организирано от Nourredine Adam.
 През август и септември 2016 г. експертната група пътува два пъти до Sibut, за да обследва вещите на конвоя на Hissène, Gaye и Hamit Tidjani, иззети от MINUSCA на 13 август. Освен това експертната група обследва и боеприпасите, конфискувани в къщата на Hissène на 16 август. От шестте превозни средства и от задържаните лица е иззето смъртоносно и несмъртоносно военно оборудване. На 16 август 2016 г. Централната жандармерия претърсва дома на Hissène в Банги. Открити са над 700 оръжия.
 На 4 септември 2016 г. група от участници в бившата Селека, идващи от Kaga-Bandoro на шест мотоциклета, за да вземат Hissène и свързаните с него лица, откриват огън срещу MINUSCA в близост до Dékoa. По време на този инцидент е убит един боец от бившата Селека и са ранени двама членове на мироопазващите сили и едно цивилно лице.“